Návrh

## VyhláškaMinisterstva pôdohospodárstva a rozvoja vidieka Slovenskej republikyz ...................... 2011

## o odbornom vzdelávaní v oblasti prípravkov na ochranu rastlín alebo iných prípravkov

Ministerstvo pôdohospodárstva a rozvoja vidieka Slovenskej republiky (ďalej len „ministerstvo“) podľa § 40 písm. i) zákona č. ...../2011 Z. z., o rastlinolekárskej starostlivosti a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (ďalej len „zákon“) ustanovuje:

§ 1

## Odborné vzdelávanie

1. Odborného vzdelávania podľa § 41 zákona sa zúčastňuje ten, kto v oblasti prípravkov na ochranu rastlín alebo iných prípravkov vykonáva tieto činnosti:
2. riadi aktivity spojené s prípravkami na ochranu rastlín alebo inými prípravkami,
3. ošetruje prípravkami na ochranu rastlín alebo inými prípravkami rastliny alebo rastlinné produkty,
4. aplikuje prípravky na ochranu rastlín alebo iné prípravky na osivá, sadivá, železničné trate, letiská, diaľnice a verejnú zeleň,
5. vykonáva dezinsekciu, dezinfekciu a deratizáciu na účely ochrany rastlín alebo rastlinných produktov,
6. skladuje prípravky na ochranu rastlín alebo iné prípravky,
7. uvádza prípravky na ochranu rastlín alebo iné prípravky na trh.
8. Odborné vzdelávanie je organizované v rozsahu 8 hodín.
9. Odborné vzdelávanie je založené na modulovom systéme vo väzbe k cieľovej skupine vzdelávaných osôb.
10. Obsah odborného vzdelávania je uvedený v prílohe č. 1.
11. **§ 2**

## Organizácia odborného vzdelávania

Vzdelávacia organizácia poverená podľa § 41 ods. 1 zákona

1. organizačne zabezpečuje odborné vzdelávanie,
2. informuje o moduloch odborného vzdelávania schválených Ústredným kontrolným a skúšobným ústavom poľnohospodárskym v Bratislave,
3. prijíma žiadosti o účasť na odbornom vzdelávaní; vzory žiadosti sú uvedené v prílohe č. 2,
4. vedie evidenciu žiadateľov,
5. vydáva jednotné študijné materiály,
6. spracúva záverečné hodnotenie absolventov,
7. zasiela zoznam absolventov kontrolnému ústavu po ukončení odborného vzdelávania,
8. vydáva osvedčenie o odbornej spôsobilosti podľa § 41 zákona.

## § 3

## Záverečné hodnotenie

* 1. Vedomosti získané odborným vzdelávaním sa overujú testom písomnou formou.
	2. Test je hodnotený ako úspešný, ak žiadateľ správne zodpovedal najmenej 75 % otázok.
	3. Ak žiadateľ nebol úspešný, môže absolvovať test opätovne, najneskôr však do deviatich mesiacov od posledného absolvovania testu.
	4. Ak sa žiadateľ z vážneho dôvodu nemohol zúčastniť na testovaní, môže ho absolvovať v náhradnom termíne po dohode so vzdelávacou organizáciou.

## § 4

Táto vyhláška nadobúda účinnosť 1. januára 2012.

Príloha č. 1

k vyhláške MP RV SR č. ....../2011 Z. z.

**Obsah odborného vzdelávania**

1. Všetky príslušné právne predpisy týkajúce sa prípravkov na ochranu rastlín a iných prípravkov a ich používania.

2. Existencia a riziká nelegálnych (falšovaných) prípravkov na ochranu rastlín a metódy identifikovania takýchto prípravkov.

3. Nebezpečenstvá a riziká spojené s prípravkami na ochranu rastlín a inými prípravkami a spôsoby ich určenia a riadenia, najmä:

a) riziká pre ľudí (obsluhujúce osoby, miestne obyvateľstvo, osoby vyskytujúce sa v blízkosti, osoby vstupujúce do postrekovaných oblastí a osoby, ktoré manipulujú s postrekovanými predmetmi alebo ich konzumujú) a faktory, ako napríklad fajčenie, ktoré tieto riziká znásobujú;

b) príznaky otravy prípravkami na ochranu rastlín a inými prípravkami a prvá pomoc;

c) riziká pre necieľové rastliny, užitočný hmyz, voľne žijúce organizmy, biodiverzitu a pre životné prostredie všeobecne.

4. Základné vedomosti o stratégiách a technikách integrovanej ochrany proti škodlivým organizmom, stratégiách a technikách integrovanej ochrany rastlín, zásadách ekologického poľnohospodárstva, biologických metódach regulácie škodcov, informácie o všeobecných zásadách a usmerneniach o špecifickej integrovanej ochrane proti škodlivým organizmom pre konkrétne plodiny alebo odvetvia.

5. Úvod do porovnávacieho posudzovania na úrovni používateľa s cieľom pomôcť profesionálnym používateľom vybrať si v konkrétnej situácii pre daný problém so škodlivým organizmom z povolených prípravkov najvhodnejšie prípravky na ochranu rastlín a iné prípravky, ktoré majú čo najmenej vedľajších účinkov na ľudské zdravie, necieľové organizmy a životné prostredie.

6. Opatrenia na minimalizovanie rizika pre ľudí, necieľové organizmy a životné prostredie: bezpečné pracovné postupy pri skladovaní, manipulácii s prípravkami na ochranu rastlín a inými prípravkami a ich miešaní, zneškodňovaní prázdnych obalov, iných kontaminovaných materiálov a nadbytočných prípravkov na ochranu rastlín a iných prípravkov (vrátane zmesí v nádržiach) v koncentrovanej alebo zriedenej forme; odporúčaný spôsob obmedzenia expozície obsluhujúceho pracovníka (osobný ochranný výstroj).

7. Prístupy založené na rizikách, ktoré zohľadňujú rôzne miestne charakteristiky extrakcie vody, ako sú klíma, typy pôdy a plodín a reliéf.

8. Postupy na prípravu zariadení na aplikáciu prípravkov na ochranu rastlín a iných prípravkov na prácu vrátane ich kalibrácie a spôsoby obsluhy s minimálnym rizikom pre používateľa, ďalšie osoby, necieľové živočíšne a rastlinné druhy, biodiverzitu a životné prostredie vrátane vodných zdrojov.

9. Používanie zariadení na aplikáciu prípravkov na ochranu rastlín a iných prípravkov a ich údržba a špecifické techniky postreku (napríklad nízkoobjemový postrek a nízkoúletové dýzy), ako aj ciele technickej kontroly používaných postrekovačov a spôsoby zlepšenia kvality postreku. Osobitné riziká týkajúce sa použitia ručných zariadení na aplikáciu prípravkov na ochranu rastlín a iných prípravkov alebo chrbtových postrekovačov a príslušné opatrenia riadenia rizika.

10. Núdzové opatrenia na ochranu ľudského zdravia a životného prostredia vrátane vodných zdrojov v prípade neúmyselného rozliatia a kontaminácie a extrémnych poveternostných podmienok, ktoré by spôsobili riziko odplavenia prípravkov na ochranu rastlín a iných prípravkov.

11. Osobitná starostlivosť v ochranných oblastiach stanovených osobitným predpisom[[1]](#footnote-2)).

12. Monitorovanie zdravia a prístup k zariadeniam, kde možno nahlásiť všetky nehody alebo podozrenia na nehody.

13. Vedenie záznamov o každom použití prípravkov na ochranu rastlín a iných prípravkov v súlade s príslušnými právnymi predpismi.

Príloha č. 2

k vyhláške MP RV SR č. ....../2011 Z. z.

VZOR

**ŽIADOSŤ**

**o účasť na odbornom vzdelávaní v oblasti prípravkov na ochranu rastlín a iných prípravkov**

**Meno a priezvisko:**

**Trvalý pobyt / kontakt:**

**Zamestnávateľ:**

 Žiadam o účasť na odbornom vzdelávaní s cieľom získať osvedčenie o odbornej spôsobilosti v oblasti prípravkov na ochranu rastlín alebo iných prípravkov podľa § 41 zákona č. ......../2011 Z. z. o rastlinolekárskej starostlivosti.

**Žiadam o zaradenie do modulu:**

....................................................................................................................................................

Vyhlásenie o povolení používať osobné údaje

Podľa zákona č. 428/2002 Z. z. o ochrane osobných údajov v znení neskorších predpisov súhlasím so spracovaním mojich osobných údajov, ktoré súvisia s odborným vzdelávaním a s udelením osvedčenia o odbornej spôsobilosti v oblasti prípravkov na ochranu rastlín alebo iných prípravkov.

V ............................................... dňa ........................

 .......................................................

 Podpis žiadateľa

1. ) Zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov. [↑](#footnote-ref-2)